**ระเบียบการแข่งขันกีฬาแบดมินตัน**

**กีฬาอาวุโสแห่งชาติ ครั้งที่ 2 (พ.ศ. 2562) “รมย์บุรีเกมส์”**

**ณ จังหวัดบุรีรัมย์**

**\*\*\*\*\*\*\*\*\*\*\*\***

1. **สมาคมกีฬาแบดมินตันแห่งประเทศไทย ในพระบรมราชูปถัมภ์**

นายกสมาคม คุณหญิงปัทมา ลีสวัสดิ์ตระกูล

เลขาธิการ พลอากาศโท รศ. นิกร ชำนาญกุล

สถานที่ติดต่อ สำนักงานสมาคมกีฬาแบดมินตันฯ

 ถนนวิทยุ – สารสิน ในสวนลุมพินี

 กรุงเทพฯ 10330 โทรศัพท์ 0-2255-3391, 0-2251-0712

 โทรสาร 0-2255-3392

1. **คณะกรรมการจัดการแข่งขัน**

ประธานฝ่ายกีฬาแบดมินตันจังหวัดเจ้าภาพ ประธานกรรมการ

ผู้แทนสมาคมกีฬาแบดมินตันแห่งประเทศไทยฯ รองประธานกรรมการ

คณะกรรมการกีฬาจังหวัดเจ้าภาพ กรรมการ

นายกสมาคมกีฬาแห่งจังหวัดเจ้าภาพ กรรมการ

บุคคลที่จังหวัดเจ้าภาพแต่งตั้ง กรรมการและเลขานุการ

ผู้แทนการกีฬาแห่งประเทศไทย กรรมการและผู้ช่วยเลขานุการ

1. **คณะกรรมการพิจารณาการประท้วง**
	1. **คณะกรรมการพิจารณาการประท้วงคุณสมบัตินักกีฬา** ประกอบด้วย

ผู้อำนวยการฝ่ายพัฒนากีฬาเป็นเลิศ กกท. ประธานกรรมการ

นายกสมาคมกีฬาแห่งจังหวัดเจ้าภาพ กรรมการ

ผู้แทนสมาคมแบดมินตันแห่งประเทศไทยฯ กรรมการ

ผู้แทนกองนิติการ กกท. กรรมการ

ผู้อำนวยการกองแข่งขันกีฬาเป็นเลิศ กกท. กรรมการและเลขานุการ

หัวหน้างานแข่งขันและทะเบียนกีฬาระดับชาติ กกท. กรรมการและผู้ช่วยเลขานุการ

* 1. **คณะกรรมการพิจารณาการประท้วงเทคนิค** ประกอบด้วย

ผู้แทนสมาคมแบดมินตันแห่งประเทศไทยฯ ประธานกรรมการ

ประธานฝ่ายเทคนิคกีฬาแบดมินตัน กรรมการ

ประธานฝ่ายจัดการแข่งขันกีฬาแบดมินตัน กรรมการ

ผู้แทนการกีฬาแห่งประเทศไทย กรรมการ

ผู้จัดการทีมทุกทีมที่เข้าแข่งขัน (ยกเว้น คู่กรณี) กรรมการ

บุคคลที่สมาคมฯแต่งตั้ง กรรมการและเลขานุการ

1. **ข้อบังคับและกติกาการแข่งขัน**
	1. ให้ใช้ข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้ บางกรณีโดยอนุโลม

4.2 ให้ใช้กติกาการแข่งขันของสหพันธ์แบดมินตันโลก ฉบับแปลภาษาไทยล่าสุด

1. **การรับสมัครแข่งขัน**

5.1 แต่ละจังหวัดส่งนักกีฬาเข้าร่วมการคัดเลือกนักกีฬาระดับรวมภาคได้รายการละไม่จำกัดจำนวน

5.2 นักกีฬาสามารถสมัครเข้าร่วมการแข่งขันในเกณฑ์อายุที่น้อยกว่าได้ แต่ต้องสมัครในเกณฑ์อายุหลักของตนเองก่อน

5.3 ผู้ควบคุมทีม กำหนดให้ส่งรายชื่อผู้ควบคุมทีมชาย 1 คน และผู้ควบคุมทีมหญิง 1 คน

 5.4 การคัดเลือกจำนวนที่ไปแข่งขันระดับชาติ รายการละ 8 คน/คู่

1. **คุณสมบัติของผู้เข้าร่วมการแข่งขัน**

6.1 ต้องมีสัญชาติไทย

6.2 เป็นผู้ที่มีสุขภาพแข็งแรง และไม่มีโรคประจำตัวที่เป็นอุปสรรคต่อการแข่งขัน

6.3 นักกีฬา 1 คนสามารถสมัครแข่งขันได้ไม่จำกัดประเภท และต้องสมัครในนามตัวแทนจังหวัดเดียวกันเท่านั้น

6.4 นักกีฬาที่สมัครเข้าร่วมการแข่งขันจะต้องเป็นนักกีฬาที่ขึ้นทะเบียนกับสมาคมกีฬาแห่งจังหวัดนั้นๆ เท่านั้น

**6.5 นักกีฬาทุกคนจะต้องนำเอกสารการตรวจสุขภาพ (ใบรับรองแพทย์) ไม่เกิน 1 เดือนก่อนการแข่งขัน มายื่นให้กับคณะกรรมการจัดการแข่งขันในวันประชุมผู้จัดการทีม ทั้งรอบแข่งขันคัดเลือกระดับภาคและรอบแข่งขันระดับชาติ หากไม่นำเอกสารมายื่นตามกำหนดจะไม่มีสิทธิ์ลงทำการแข่งขันโดยเด็ดขาด**

1. **ประเภทการแข่งขัน**
	1. **ประเภทบุคคล** ประกอบด้วย

- ประเภทชายเดี่ยว

- ประเภทหญิงเดี่ยว

- ประเภทชายคู่

- ประเภทหญิงคู่

- ประเภทคู่ผสม

* 1. **รุ่นอายุที่เปิดแข่งขัน** ประกอบด้วย

1. รุ่นอายุ + 35 ปี เกิดปี พ.ศ. 2526 หรือเกิดก่อน

2. รุ่นอายุ + 40 ปี เกิดปี พ.ศ. 2521 หรือเกิดก่อน

3. รุ่นอายุ + 45 ปี เกิดปี พ.ศ. 2516 หรือเกิดก่อน

4. รุ่นอายุ + 50 ปี เกิดปี พ.ศ. 2511 หรือเกิดก่อน

5. รุ่นอายุ + 55 ปี เกิดปี พ.ศ. 2506 หรือเกิดก่อน

6. รุ่นอายุ + 60 ปี เกิดปี พ.ศ. 2501 หรือเกิดก่อน

7. รุ่นอายุ + 65 ปี เกิดปี พ.ศ. 2496 หรือเกิดก่อน

8. รุ่นอายุ + 70 ปี เกิดปี พ.ศ. 2491 หรือเกิดก่อน

9. รุ่นอายุ + 75 ปี เกิดปี พ.ศ. 2486 หรือเกิดก่อน

1. **หลักเกณฑ์และวิธีการจัดการแข่งขัน**

**8.1 ระดับรวมภาค**

การคัดเลือกจำนวนที่ไปแข่งขันระดับชาติ รายการละ 8 คน/คู่

**8.2 ระดับชาติ**

8.2.1 ถ้ามีทีมเข้าร่วมการแข่งขันน้อยกว่า 6 คน/คู่ ให้แข่งขันแบบพบกันหมด

 8.2.2 ถ้ามีทีมเข้าร่วมการแข่งขันตั้งแต่ง 6 คน/คู่ ขึ้นไป ให้ใช้วิธีการแข่งขันแบบแบ่งสาย และแข่งขันแบบพบกันหมดในสาย และแพ้คัดออกในรอบต่อไป

ในการจัดการแข่งขันฯ ในรอบแรก ให้ทำการแข่งขันแบบแบ่งกลุ่ม โดยแข่งขันแบบพบกันหมดภายในกลุ่ม ให้ผู้ที่ได้คะแนนเป็นอันดับที่ 1 ของแต่ละกลุ่มเข้าไปทำการแข่งขันในรอบสอง เป็นการแข่งขันแบบแพ้คัดออก ซึ่งจะเป็นรอบรองชนะเลิศ ผู้ที่แพ้ในรอบรองชนะเลิศให้ได้ตำแหน่ง รองชนะเลิศอันดับสอง ร่วมกัน ผู้ที่ชนะในรอบรองชนะเลิศ ให้เข้าไปชิงตำแหน่งชนะเลิศ และรองชนะเลิศ ต่อไป

**9. การเปลี่ยนรายชื่อนักกีฬา และการถอนตัว**

ภายหลังการจัดสายการแข่งขันแล้ว ให้อยู่ในการพิจารณาของประธานจัดการแข่งขันฯ และหรือ ผู้ตัดสินชี้ขาด และการกีฬาแห่งประเทศไทย เท่านั้น และผลการพิจารณาให้ถือเป็นสิ้นสุดผู้ถอนตัว จากการแข่งขันโดยไม่มีเหตุผลอันสมควร ให้ถือว่ามีความผิดตาม

**10. ข้อปฏิบัติในการแข่งขัน**

 10.1 เป็นหน้าที่ของจังหวัดที่ปฏิบัติหน้าที่ผู้จัดการทีม หรือผู้ฝึกสอนของแต่ละจังหวัด ที่จะต้องรับผิดชอบในการตรวจสอบรายชื่อผู้เข้าแข่งขันของตนให้ถูกต้อง และการกรอกรายชื่อ ตามแบบฟอร์ม ก่อนยื่นต่อ กกท. เมื่อดำเนินการจับสลากสายการแข่งขันเสร็จสิ้นและประกาศแล้ว จะขอเปลี่ยนแปลงหรือเพิ่มเติมหรือสับเปลี่ยนบุคคลอย่างใดไม่ได้ไม่ว่ากรณีใด ๆ เว้นแต่จะขอแก้ไข ตัวสะกดการันต์ที่เกิดจาการเขียนผิดหรือพิมพ์ผิด เท่านั้น

 10.2 เป็นหน้าที่ของผู้เข้าแข่งขันจะต้องตรวจดูรายการแข่งขันของตนเอง และไปแข่งขันตามวัน เวลาและสถานที่ที่กำหนด โดยไปถึงสนามก่อนเวลาแข่งขันของตนเองอย่างน้อย 30 นาที ถ้าสนามว่าง คณะกรรมการจัดการแข่งขันฯ มีสิทธิ์จะเรียกนักกีฬาคู่ต่อไปลงแข่งขันก่อนเวลาที่กำหนดไว้ ในสายการแข่งขันได้

 10.3 เมื่อกรรมการดำเนินการแข่งขันฯ ประกาศให้ลงสนาม ผู้เข้าแข่งขันจะต้องเตรียมไม้แร็กเกต (ไม่น้อยกว่า 2 อัน) ผ้าเช็ดเหงื่อ น้ำดื่ม และอุปกรณ์ที่ผู้เข้าแข่งขันจำเป็นต้องใช้นำเข้าไปวางรวมไว้ในตะกร้า ซึ่งอยู่ด้านข้างกรรมการผู้ตัดสิน เมื่อเริ่มการแข่งขันผู้เข้าแข่งขันจะออกนอกสนามแข่งขันไม่ได้เป็นอันขาด ยกเว้นขณะพักตามกติกา ข้อ 16.2 และระหว่างเกมการแข่งขัน บุคคลอื่นจะนำสิ่งของ เช่น ไม้แร็กเกต น้ำดื่ม ฯลฯ เข้าไปให้ผู้แข่งขันในสนามไม่ได้ จะต้องนำสิ่งของนั้นไปขออนุญาตจากกรรมการผู้ชี้ขาดในการแข่งขัน ซึ่งจะเป็นผู้อนุญาตให้ใครคนใดคนหนึ่ง เป็นผู้นำสิ่งของนั้นเข้าไปให้ผู้เข้าแข่งขันได้

* 1. นักกีฬาบาดเจ็บหรือเจ็บป่วยในระหว่างการแข่งขัน บุคคลที่จะได้รับอนุญาต ให้เข้าไปในสนามได้ คือ กรรมการผู้ชี้ขาด นายแพทย์หรือแพทย์กายภาพบำบัด หรือ บุคคลอื่นที่กรรมการ ผู้ชี้ขาดพิจารณาอนุญาตเท่านั้น
	2. การแข่งขันประเภท หญิงคู่, ชายคู่ และคู่ผสม ใช้การแข่งขันแบบแรลลี่พอยท์ ระบบ 21 คะแนน ทำการแข่งขันแพ้ชนะ 2 ใน 3 เกม

ฝ่ายที่ได้ 21 คะแนนก่อน เป็นฝ่ายชนะในเกมนั้น

ถ้ามีคะแนน 20 คะแนนเท่ากัน ฝ่ายชนะต้องมีคะแนนนำ 2 คะแนนติดต่อกัน

ถ้ามีคะแนน 29 คะแนนเท่ากัน ฝ่ายที่ได้ 30 คะแนนก่อนเป็นฝ่ายชนะ

10.6 ในระหว่างเกมเมื่อฝ่ายหนึ่งมีคะแนนถึง 11 คะแนน นักกีฬามีสิทธิ์พักอยู่ในสนามได้ 60 วินาที และรับฟังการสอนจากโค้ชที่นั่งอยู่ด้านท้ายสนามได้ ยกเว้น เกมที่ 3 (เกมสุดท้าย) เมื่อฝ่ายหนึ่งมีคะแนนถึง 11 คะแนน จะต้องเปลี่ยนข้างทันที และมีสิทธิ์พักและรับการสอนจากผู้ฝึกสอนได้

10.7 เมื่อจบเกมที่ 1 ก่อนเริ่มเกมที่ 2 และจบเกมที่ 2 ก่อนเริ่มเกมที่ 3 (ถ้ามี) นักกีฬาจะต้อง เปลี่ยนข้างทันที และมีสิทธิ์พักได้ 120 วินาที โดยอนุญาตให้ผู้ฝึกสอนหรือผู้จัดการทีมฝ่ายละไม่เกิน 2 คน เข้ามา ในสนามได้ และต้องออกจากสนามเมื่อกรรมการผู้ตัดสินประกาศเหลือเวลาพัก 20 วินาที ห้ามนักกีฬา ออกจากสนามแข่งขันโดยมิได้รับอนุญาตจากกรรมการผู้ตัดสิน

 10.8 นักกีฬาแข่งขันในระหว่างเกม เมื่อลูกไม่อยู่ในการเล่น (ยุติการตีโต้) อนุญาตให้ผู้ฝึกสอน สอนนักกีฬาจากด้านท้ายสนามได้ ทั้งนี้ การสอนจะต้องไม่รบกวนเกมการเล่นของนักกีฬาทั้งสองฝ่าย และห้ามสอนขณะที่อยู่ในระหว่างการเล่นตีโต้ลูกโดยเด็ดขาด หากมีการละเมิดดังกล่าว กรรมการผู้ตัดสิน จะรายงานให้กรรมการผู้ชี้ขาดทราบ และขอเชิญให้ผู้ละเมิดออก จากบริเวณสนามแข่งขันได้

* 1. นักกีฬาที่สมัครเข้าแข่งขันหลายประเภท อนุญาตให้นักกีฬามีสิทธิ์พักได้ไม่เกิน 30 นาที ก่อนที่คณะกรรมการจัดการแข่งขันฯ จะจัดให้มีการแข่งขันในคู่ต่อไป
	2. นักกีฬาที่สิทธิ์อุทธรณ์ผลการตัดสินต่อกรรมการผู้ชี้ขาด และคำวินิจฉัยถือว่าสิ้นสุด

10.12 คณะกรรมการจัดการแข่งขันฯ มีสิทธิ์เปลี่ยนแปลงแก้ไขสายการแข่งขันได้ ในกรณีที่มีการพิมพ์ผิดหรือรายชื่อตกหล่น ซึ่งไม่ใช่การแก้ไขสายการแข่งขันทั้งหมด

**11. การแต่งกายของนักกีฬา**

นักกีฬาประเภททีมจะต้องแต่งกายด้วยชุดสีเดียวกันหรือหลายสีรวมกันแต่ต้องเหมือนกันทั้งทีมลง สนามแข่งขัน ทั้งนี้แต่ละทีมจะต้องจัดเตรียมเสื้อ กางเกงหรือกระโปรงให้นักกีฬาอย่างน้อย 2 สีๆละ 2 ตัว (ตัวอย่าง เช่น ชุดของทีมมีเสื้อสีส้มและกางเกงสีดำ นักกีฬาจะต้องสวมเสื้อสีส้มและกางเกงสีดำเหมือนกันทั้งทีม) ส่วนการแข่งขันประเภทบุคคลในประเภทคู่ นักกีฬาต้องใส่เสื้อ กางเกง หรือกระโปรงสีเดียวกัน (ตัวอย่างเช่น นักกีฬาสวมเสื้อสีส้มและกางเกงสีดำ คู่ของนักกีฬาคนนั้นจะต้องสวมเสื้อสีส้มและกางเกงสีดำเหมือนกัน ทั้งสองคน) และฝ่ายตรงข้ามต้องใส่เสื้อสีต่างกันตั้งแต่รอบก่อนรองชนะเลิศ ฝ่ายที่มีคะแนนสะสมต่ำกว่า จะต้องเป็นฝ่ายเปลี่ยน

1. เครื่องแต่งกายที่สวมทับอยู่ด้านในของเสื้อ กางเกง หรือกระโปรงของผู้เล่นถ้าปรากฏให้เห็นจะต้องไม่มีสัญลักษณ์โฆษณาแสดงอยู่

 2. นักกีฬาที่มีรอยสัก,ติดเทปกาวป้องกันการบาดเจ็บ หรือสิ่งอื่นใดที่ปรากฏอยู่บนตัวของนักกีฬา (ที่มิได้อยู่ในหมวดเครื่องแต่งกาย) จะต้องมิใช่สิ่งที่ผิดกฎหมาย ไม่เป็นสิ่งที่ทำให้เสื่อมเสียชื่อเสียง หรือธุรกิจที่ผิดกฎหมาย

**12. มารยาทของนักกีฬา**

ตลอดเวลาการแข่งขันนักกีฬาทุกคนต้องประพฤติตนให้สมกับนักกีฬาที่ดี และต้องปฏิบัติตามกติกา การแข่งขันทุกประการ หากมีการประพฤติตนไม่เหมาะสม หรือละเมิดต่อกฎกติกาการแข่งขัน คณะกรรมการอำนวยการแข่งขันกีฬาแห่งชาติ จะพิจารณาลงโทษตามควรแก่กรณี

**13. การประท้วง**

 13.1 การประท้วงคุณสมบัติของนักกีฬาหัวหน้าคณะนักกีฬาจังหวัดเป็นผู้ยื่นประท้วงเป็นลายลักษณ์อักษร พร้อมเอกสารหลักฐานต่อประธานกรรมการพิจารณาการประท้วงคุณสมบัติของนักกีฬา และวางเงินประกันการประท้วง เป็นเงิน 5,000 บาท

(ห้าพันบาทถ้วน)

13.2 การประท้วงทางด้านเทคนิคกีฬา ให้ประท้วงภายในเวลา 15 นาที นับแต่การแข่งขันในครั้งนั้นสิ้นสุดลง การประท้วงต้องทำเป็นลายลักษณ์อักษรผู้จัดการทีมเป็นผู้ลงนาม และวางเงินประกันการประท้วงเป็นเงิน 1,000 บาท (หนึ่งพันบาทถ้วน) และจะคืนให้หากคณะกรรมการวินิจฉัยให้เป็นไปตามคำประท้วงนั้นหากไม่เป็นผล ให้เงินนั้นตกเป็นทุนดำเนินการของจังหวัดเจ้าภาพ

**14. บทลงโทษ**

 ในการแข่งขัน ถ้านักกีฬาไม่มาทำการแข่งขันหรือนักกีฬาที่ไม่มีชื่ออยู่ในบัญชีรายชื่อ กกท
มาทำการแข่งขันหรือผู้ฝึกสอนไม่มาปฏิบัติหน้าที่ โดยไม่มีเหตุอันสมควร จะถูกพิจารณาโทษ โดยถูกตัดสิทธิ์ในการแข่งขันในปีนั้นและปีต่อไป

**15. จำนวนผู้ตัดสิน**

 1. ผู้แทนสมาคม จำนวน 1 คน

 2. วิยากร จำนวน 2 คน

 3. ผู้ตัดสิน จำนวน 25 คน

**16. หลักเกณฑ์การพิจารณาผู้ตัดสินลงทำการตัดสินในแต่ละแมทช์การแข่งขัน**

 ผู้ตัดสินต้องผ่านการอบรมฯ จากสมาคมกีฬาแห่งประเทศไทย หรือการกีฬาแห่งประเทศไทย และ ผู้ตัดสินที่ผ่านการอบรมฯ ดังกล่าวต้องขึ้นทะเบียนกับการกีฬาแห่งประเทศไทย และได้รับการพิจารณา จากสมาคมกีฬาแห่งประเทศไทย เสนอรายชื่อให้การกีฬาแห่งประเทศไทย แต่งตั้งให้ปฏิบัติหน้าที่เป็น ผู้ตัดสินกีฬา

 การปฏิบัติหน้าที่ของผู้ตัดสินต้องตระหนัก และคำนึงถึงการมีส่วนได้ส่วนเสีย ในกรณีที่มีส่วน เกี่ยวข้องหรืออาจจะมีส่วนเกี่ยวข้องในการปฏิบัติหน้าที่ เพื่อมิให้เกิดคำครหาหรือเกิดการประท้วงฯ อันเชื่อได้ว่าไม่โปร่งใส หรือยุติธรรมของการตัดสิน

**17. รางวัลการแข่งขัน**

 รางวัลที่ 1 เหรียญชุบทอง และประกาศนียบัตร

 รางวัลที่ 2 เหรียญชุบเงิน และประกาศนียบัตร

 รางวัลที่ 3 เหรียญชุบทองแดง และประกาศนียบัตร (ครองเหรียญร่วม)

รางวัลนักกีฬาดีเดนชาย/หญิง โล่รางวัลนักกีฬาดีเด่นและประกาศนียบัตร

รางวัลผูฝกสอนดีเดนทีมชาย/ทีมหญิง โล่รางวัลผู้ฝึกสอนดีเด่นและประกาศนียบัตร

**หมายเหตุ** **สำหรับเหรียญรางวัลและใบประกาศนียบัตรทางจังหวัดเจ้าภาพเป็นผู้ดำเนินการจัดเตรียมไว้ให้ ในส่วนโล่รางวัลนักกีฬาดีเด่น/ผู้ฝึกสอนดีเด่น กกท. เป็นผู้ดำเนินการให้**

18. สรุปจำนวนเหรียญและประกาศนียบัตรทั้งหมด

 - เหรียญชุบทอง จำนวน 64 เหรียญ และประกาศนียบัตร จำนวน 64 ใบ

- เหรียญชุบเงิน จำนวน 64 เหรียญ และประกาศนียบัตร จำนวน 64 ใบ

- เหรียญชุบทองแดง จำนวน 128 เหรียญ และประกาศนียบัตร **จำนวน 128 ใบ**

**19. ลูกแบดมินตัน**ที่ใช้สำหรับการแข่งขันจะต้องมีวิถีและความเร็วเป็นมาตรฐานและได้รับการรับรอง จากสมาคมฯ

**20. สนามแข่งขัน** จะต้องได้มาตรฐาน

**21. พิธีการมอบเหรียญรางวัล**

21.1 ให้นักกีฬาผู้ที่ได้รับรางวัลการแข่งขันเป็นผู้รับรางวัลด้วยตนเอง และแต่งกายด้วยชุดแข่งขัน หรือแต่งกายด้วยชุดวอร์มทั้งชุด ซึ่งเป็นแบบชุดวอร์มของจังหวัดที่นักกีฬาสังกัด และการแต่งกายของนักกีฬา ให้เป็นไปตามระเบียบฯ

21.2 พิธีเชิญธงฉลองเหรียญรางวัลให้ใช้เพลง “วันแห่งชัยชนะ” ของ การกีฬาแห่งประเทศไทย เท่านั้น

**22. การประชุมผู้จัดการทีม**

 1. ผู้จัดการทีมหรือผู้ฝึกสอน ถ้าไม่เข้าร่วมประชุมจะต้องยอมรับมติที่ประชุม

2. ผู้จัดการทีมหรือผู้ฝึกสอน ที่มีรายชื่อตามบัญชีรายชื่อเท่านั้น ที่มีสิทธิเข้าร่วมประชุมถ้าไม่เข้าประชุมฯจะงดเบี้ยเลี้ยง และผู้แทนสมาคมกีฬาฯ รายงานให้ กกท. และผู้ว่าราชการจังหวัดนั้นๆทราบ

3. ไม่อนุญาตให้นักกีฬาเข้าร่วมประชุมผู้จัดการทีมเพื่อทําหน้าที่แทน ยกเว้นบางชนิดกีฬาที่กติกา การแข่งขันระบุให้นักกีฬามาแสดงตัว

4. ในกรณีที่ต้องการเปลี่ยนแปลงรายชื่อผู้จัดการทีมและผู้ฝึกสอนจะต้องทําหนังสือถึงการกีฬา แห่งประเทศไทย เพื่อยืนยันการเปลี่ยนแปลงและแจ้งต่อผู้แทนสมาคมกีฬาที่มีการจัดการแข่งขันฯ ในชนิดกีฬานั้นๆ ทราบ ต่อไป

**23. หลักเกณฑ์ในการพิจารณานักกีฬาดีเด่น และผู้ฝึกสอนดีเด่น**

 **หลักเกณฑ์การพิจารณานักกีฬาดีเด่น**

 1. เป็นนักกีฬาที่ชนะเลิศในการแข่งขันแต่ละรายการ

 2. เป็นนักกีฬาที่มีทักษะและเทคนิคการเล่นที่สูง

 3. เป็นนักกีฬาที่มีมารยาทและมีน้ำใจเป็นนักกีฬา

 4. เป็นนักกีฬาที่ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

 5. อื่น ๆ ตามมติข้อตกลงในที่ประชุมของกรรมการผู้ตัดสิน

 **หลักเกณฑ์การพิจารณาผู้ฝึกสอนดีเด่น**

1. ผู้ฝึกสอนดีเด่น ต้องมีรายชื่อปรากฏในบัญชี กกท. ในการเข้าร่วมการแข่งขันและปฏิบัติหน้าที่ ในฐานะผู้ฝึกสอนในชนิดกีฬานั้นๆ เท่านั้น

 2. ผู้ฝึกสอนดีเด่น ต้องเป็นผู้ที่มีมารยาทดี และมีนักกีฬาได้รับเหรียญรางวัลเหรียญทองมากที่สุด ถ้าเหรียญทองเท่ากันให้พิจารณาเหรียญเงินและเหรียญทองแดงตามลำดับ

 3. เป็นผู้ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

 4. อื่น ๆ ตามมติข้อตกลงในที่ประชุมของกรรมการผู้ตัดสิน

**24. โลโก้สำหรับนักกีฬาและเจ้าหน้าที่ ที่ลงทำการแข่งขัน**

 **1.** สำหรับเครื่องหมายการค้า คำโฆษณา หรือสัญลักษณ์อันเป็นการโฆษณาที่มิใช่สิทธิประโยชน์ของเกมส์การแข่งขัน ให้มีขนาดไม่เกิน 2 x 3 นิ้ว จำนวน 1 จุดเท่านั้น และห้ามนำตรา หรือเครื่องหมายการค้าที่เป็นการประชาสัมพันธ์การขาย หรือเกี่ยวข้องกับบุหรี่และเครื่องดื่มแอลกอฮอล์ใส่ลงทำการแข่งขันโดยเด็ดขาด

2. อนุญาตให้ใช้ชื่อจังหวัดมีขนาดตัวอักษรสูงไม่เกิน 5 ซม. จำนวนไม่เกิน 1 แถว เท่านั้น

**3. ไม่อนุญาตให้ติดธงชาติลงทำการแข่งขัน**

4. หากมีข้อขัดแย้งกับกฎ ระเบียบ กติกา ของสหพันธ์กีฬานั้นๆให้ กกท. พิจารณาอนุญาตเป็นกรณี

**25. กำหนดการแข่งขัน**

**กำหนดการแข่งขันกีฬาแบดมินตัน**

**กีฬาอาวุโสแห่งชาติ ครั้งที่ 2/2562**

**\*\*\*\*\*\*\*\*\*\*\***

วันที่ 1 มิถุนายน 2562 - อบรมเจ้าหน้าที่

วันที่ 2 มิถุนายน 2562 - ประชุมผู้จัดการทีม

วันที่ 3 มิถุนายน 2562 - แข่งขัน

วันที่ 4 มิถุนายน 2562 - แข่งขัน

วันที่ 5 มิถุนายน 2562 - แข่งขันรอบควอเตอร์ไฟนอล

วันที่ 6 มิถุนายน 2562 - แข่งขันรอบรองชนะเลิศ

วันที่ 7 มิถุนายน 2562 - ชิงชนะเลิศ

**(วันที่ 7 มิถุนายน 2562 ให้จัดการแข่งขันฯ ให้แล้วเสร็จไม่เกิน เวลา 12**.**00 น.**)

**หมายเหตุ**  **กำหนดการแข่งขันนี้อาจมีการเปลี่ยนแปลงได้ตามความเหมาะสม**